**Ministru kabineta rīkojuma projekta**

**"Par Ministru kabineta Atzinības raksta piešķiršanu" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Nav attiecināms |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta rīkojuma projekts sagatavots saskaņā ar Ministru kabineta 2010. gada 5. oktobra noteikumu Nr. 928 "Kārtība, kādā dibināmi valsts institūciju un pašvaldību apbalvojumi" 58. punktu un Ministru kabineta Apbalvošanas padomes 2019. gada 9. oktobra lēmumu (prot. Nr. 3) |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta Apbalvošanas padome izskatīja ierosinājumus par Atzinības raksta piešķiršanu, kā arī lēma par Ministru kabineta balvai izvirzīto personu apbalvošanu ar Ministru kabineta Atzinības rakstu:  1. Latvijas Universitātes dibinātajai atvasinātai publiskai personai "Latvijas Universitātes Matemātikas un informātikas institūts" par nozīmīgu un ilggadēju ieguldījumu informācijas un komunikācijas tehnoloģiju nozares attīstībā Latvijā (Aizsardzības ministrijas 2019. gada 10. septembra vēstule Nr. MV-N/2170, SAN-159).  2. Latvijas Ģeotelpiskās informācijas aģentūras Speciālās ģeoinformācijas departamenta Militāro karšu nodaļas vadītājai Nataļjai Sokolovskai par nozīmīgu ieguldījumu valsts aizsardzības stiprināšanā (Aizsardzības ministrijas 2019. gada 18. septembra vēstule Nr. MV-N/2249, SAN-175).  3. Biedrībai "Latvijas Jaunā teātra institūts" par nozīmīgu ieguldījumu laikmetīgās teātra mākslas attīstībā, Starptautiskā Jaunā teātra festivāla "Homo Novus" izveidē un norisē (Kultūras ministrijas 2019. gada 13. septembra vēstule Nr. 3.1.2-1/1737, SAN-165).  4. Komponistei Maijai Einfeldei par nozīmīgu un ilggadēju radošo ieguldījumu Latvijas mūzikas attīstībā, veicinot tās starptautisko atpazīstamību (Kultūras ministrijas 2019. gada 13. septembra vēstule Nr. 3.1.2-1/1740, SAN-166).  5. Literātam, skolotājam un sabiedriskajam darbiniekam Albertam Spoģim par mūža ieguldījumu latgaliešu kultūras attīstībā (Kultūras ministrijas 2019. gada 13. septembra vēstule Nr. 3.1.2-1/1739, SAN-161).  6. Animācijas filmu režisorei, scenāristei un producentei Rozei Stiebrai par nozīmīgu ieguldījumu Latvijas zīmētās animācijas tradīcijas izveidē un attīstībā (Kultūras ministrijas 2019. gada 13. septembra vēstule Nr. 3.1.2-1/1742, SAN-162).  7. Tekstilmāksliniecei Edītei Pauls-Vīgnerei par izcilu ieguldījumu un radošo devumu Latvijas tekstilmākslas attīstībā (Kultūras ministrijas 2019. gada 13. septembra vēstule Nr. 3.1.2-1/1743, SAN-163).  8. Latviešu biedrības nama priekšsēdētājam, kultūras un sabiedriskajam darbiniekam Guntim Gailītim par nozīmīgu ieguldījumu Latvijas kultūras, pilsoniskās sabiedrības un demokrātiskas valsts attīstībā (Kultūras ministrijas 2019. gada 13. septembra vēstule Nr. 3.1.2-1/1744, SAN-164).  9. Jāzepa Vītola Mūzikas akadēmijas Studiju programmu direktorei Irēnai Baltābolai par nozīmīgu ieguldījumu augstākās izglītības jomā (sēdes laikā saņemts kultūras ministra N. Puntuļa lūgums izskatīt ierosinājumu, kuru iesniedza Jāzepa Vītola Mūzikas akadēmija, 2019. gada 24. septembra vēstule Nr. 01-8/244, SAN-183).  10. Valsts sabiedrības ar ierobežotu atbildību "Rīgas psihiatrijas un narkoloģijas centrs" Narkoloģiskās palīdzības dienesta vadītājai Astrīdai Stirnai par nozīmīgu ieguldījumu veselības aprūpes organizēšanā un vadībā un aktīvu sabiedrisko darbu (Veselības ministrijas 2019. gada 20. septembra vēstule Nr. 01.12.2/3950, SAN-169).  11. Valsts meža dienesta ģenerāldirektoram Andim Krēsliņam par nozīmīgu ieguldījumu meža nozares attīstībā (Zemkopības ministrijas 2019. gada 19. septembra vēstule Nr.7.3-23e/48/2019-IP, SAN-177-IP).  12. Rīgas Mākslas un mediju tehnikuma direktorei Maijai Vanagai par nozīmīgu ieguldījumu profesionālās izglītības sistēmas attīstībā (Izglītības un zinātnes ministrijas 2019. gada 17. septembra vēstule Nr. 4-3.1e/19/2828, SAN-171).  13. Liepājas Valsts tehnikuma direktoram Agrim Rupertam Par nozīmīgu ieguldījumu profesionālās izglītības attīstībā enerģētikas, uzņēmējdarbības, transporta un loģistikas nozarēs, kā arī par Liepājas Valsts tehnikuma izaugsmes veicināšanu (Izglītības un zinātnes ministrijas 2019. gada 17. septembra vēstule Nr. 4-3.1e/19/2828, SAN-171).  14. Latvijas Biomedicīnas pētījumu un studiju centra zinātniskajai direktorei un vadošajai pētniecei, bioloģijas doktorei Aijai Linē par izcilu ieguldījumu audzēju cilmes šūnu izpētē un dalību starptautiskos projektos, sekmējot Latvijas konkurētspēju vēža pētniecībā (Izglītības un zinātnes ministrijas 2019. gada 17. septembra vēstule Nr. 4-3.1e/19/2828, SAN-171).  15. Latvijas Universitātes P. Stradiņa medicīnas koledžas direktora vietniecei studiju darbā Ievai Urtānei par mūža ieguldījumu Latvijas Universitātes P. Stradiņa medicīnas koledžas attīstībā un jauno speciālistu izglītošanā (Izglītības un zinātnes ministrijas 2019. gada 2. oktobra vēstule  Nr. 4-3.1e/19/3006, SAN-185/4741).  16. Valsts sociālās aprūpes centra "Latgale" sociālajai darbiniecei Larisai Volotovai par mūža ieguldījumu, aprūpējot personas ar funkcionāliem traucējumiem un personas ar smaga garīga rakstura traucējumiem, kā arī sekmējot sociālo pakalpojumu sistēmas attīstību (Labklājības ministrijas 2019. gada 18. septembra vēstule Nr. 23.1-1-06/33).  17. Valsts policijas Galvenās kriminālpolicijas pārvaldes Organizētās noziedzības apkarošanas pārvaldes 1. nodaļas priekšniekam, pulkvežleitnantam Raitim Kalnačam par īpašiem nopelniem un nozīmīgu ieguldījumu ekonomisko noziegumu un organizētās noziedzības apkarošanā (Iekšlietu ministrijas 2019. gada 20. septembra vēstule Nr. 1-55/2262, SAN-180-IP).  18. Valsts drošības dienesta priekšnieka vietniekam Ērikam Cinkum par nozīmīgu ieguldījumu Valsts drošības dienesta attīstībā (Iekšlietu ministrijas 2019. gada 20. septembra vēstule Nr. 1-55/2262, SAN-180-IP).  Ministru kabineta Atzinības rakstu Latvijas Universitātes dibinātajai atvasinātai publiskai personai "Latvijas Universitātes Matemātikas un informātikas institūts" un N. Sokolovskai pasniedz aizsardzības ministrs Artis Pabriks, biedrībai "Latvijas Jaunā teātra institūts", M. Einfeldei, A. Spoģim, R. Stiebrai, E. Pauls-Vīgnerei, G. Gailītim un I. Baltābolai – kultūras ministrs Nauris Puntulis, A. Stirnai – veselības ministre Ilze Viņķele, A. Krēsliņam – zemkopības ministrs Kaspars Gerhards, M. Vanagai, A. Rupertam, A. Linē un I. Urtānei – izglītības un zinātnes ministre Ilga Šuplinska, L. Volotovai – labklājības ministre Ramona Petraviča, R. Kalnačam un Ē. Cinkum – iekšlietu ministrs Sandis Ģirģens |
| 3. | Projekta izstrādē iesaistītās institūcijas un publiskas personas kapitālsabiedrības | Valsts kanceleja |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| Projekts šo jomu neskar |

Ministru prezidents A. K. Kariņš

Vizē:

Valsts kancelejas direktors \_\_\_\_\_\_\_\_\_\_\_\_\_\_\_\_\_\_\_\_\_\_\_J. Citskovskis

899

Pļaveniece 67082911

[irena.plaveniece@mk.gov.lv](mailto:irena.plaveniece@mk.gov.lv)